ข้อบังคับเจ้าพนักงานจราจรจังหวัดสมุทรปราการ ว่าด้วยการเดินรถ การห้ามจอดรถ การเลี้ยวรถ การเดินรถทางเดียว และการจอดรถในถนนบางสาย เขตอำเภอพระสมุทรเจดีย์ จังหวัดสมุทรปราการ พ.ศ. 2556
ข้อบังคับเจ้าพนักงานจราจรจังหวัดสมุทรปราการ
ข้อบังคับเจ้าพนักงานจราจรจังหวัดสมุทรปราการ
ว่าด้วยการเดินรถ
การห้ามจอดรถ การเลี้ยวรถ การเดินรถทางเดียว และการจอดรถ
ในถนนบางสาย
เขตอำเภอพระสมุทรเจดีย์ จังหวัดสมุทรปราการ
พ.ศ. ๒๕๕๖[๑]
 

เนื่องด้วยวันที่ ๑๕ - ๑๖ มิถุนายน ๒๕๕๖
จังหวัดสมุทรปราการร่วมกับองค์การบริหารส่วนจังหวัดสมุทรปราการ
เทศบาลนครจังหวัดสมุทรปราการ และเทศบาลตำบลพระสมุทรเจดีย์ ได้จัดโครงการตักบาตรพระ
๑๑,๑๑๑ รูป ซึ่งในวันที่ ๑๖ มิถุนายน พ.ศ. ๒๕๕๖ จะมีพระภิกษุสงฆ์ จำนวน ๑๑,๑๑๑ รูป มาเพื่อรับบิณฑบาต
และคาดว่าจะมีประชาชนเข้าร่วมตามโครงการจำนวนมากในพิธีดังกล่าว อาจทำให้การจราจรติดขัด
ประชาชนสัญจรในเส้นทางไม่ได้รับความสะดวก

ฉะนั้น เพื่อให้เกิดความปลอดภัยและความสะดวกการจราจร
อาศัยอำนาจตามความในมาตรา ๑๑๔ มาตรา ๑๓๙ (๑) (๒) (๓) และ (๔)
แห่งพระราชบัญญัติจราจรทางบก พ.ศ. ๒๕๒๒ อันเป็นพระราชบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบมาตรา ๓๔ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
ผู้บังคับการตำรวจภูธรจังหวัดสมุทรปราการในฐานะเจ้าพนักงานจราจรจังหวัดสมุทรปราการจึงออกข้อบังคับไว้
ดังนี้

ข้อ ๑ ข้อบังคับนี้เรียกว่า
ข้อบังคับเจ้าพนักงานจราจรจังหวัดสมุทรปราการ ว่าด้วยการเดินรถ การห้ามจอดรถ
การเลี้ยวรถ การเดินรถทางเดียว และการจอดรถในถนนบางสาย ในอำเภอพระสมุทรเจดีย์ จังหวัดสมุทรปราการ
พ.ศ. ๒๕๕๖

ข้อ ๒ ข้อบังคับนี้ให้ใช้ตั้งแต่วันที่ ๑๕ มิถุนายน
๒๕๕๖ เวลา ๒๒.๐๐ นาฬิกา ถึงวันที่ ๑๖ มิถุนายน ๒๕๕๖ เวลา ๐๙.๐๐ นาฬิกา

ข้อ ๓ ให้ปิดกั้นการจราจรถนนสุขสวัสดิ์
- องค์พระสมุทรเจดีย์ขาเข้าและขาออก โดยให้เหลือขาเข้า จำนวน ๑ ช่องทางเดินรถ
ขาออก จำนวน ๑ ช่องทางเดินรถ เพื่อสำหรับรถเข้า - ออกได้ข้างละ ๑ ช่องทางเดินรถ
ในวันที่ ๑๕ มิถุนายน ๒๕๕๖ เวลาตั้งแต่ ๒๒.๐๐ นาฬิกา ถึงวันที่ ๑๖ มิถุนายน ๒๕๕๖
เวลา ๐๕.๓๐ นาฬิกา

ข้อ ๔ ให้ปิดกั้นการจราจรทุกช่องทางเดินรถ
บนถนนสุขสวัสดิ์ - องค์พระสมุทรเจดีย์ ในวันที่ ๑๖ มิถุนายน ๒๕๕๖ เวลาตั้งแต่
๐๕.๓๐ นาฬิกา - ๐๙.๐๐ นาฬิกา และให้รถจักรยานยนต์รับจ้าง รถยนต์นั่งสาธารณะ
รถสามล้อสาธารณะ และรถยนต์โดยสารสาธารณะ จอดรับส่งผู้โดยสารถนนสุขสวัสดิ์
บริเวณป้ายรับ - ส่งผู้โดยสาร
หน้าธนาคารทหารไทยสาขาป้อมพระจุลจอมเกล้าถึงหน้าสำนักงานเทศบาลตำบลพระสมุทรเจดีย์

ข้อ ๕ ข้อบังคับนี้
มิให้ใช้บังคับกับรถที่ได้รับอนุญาตจากเจ้าพนักงานจราจร

ข้อ ๖ ข้อบังคับ ประกาศ
หรือระเบียบใด ที่ขัดหรือแย้งต่อข้อบังคับนี้ ให้ยกเลิกและใช้ข้อบังคับนี้แทน ทั้งนี้ ตั้งแต่บัดนี้เป็นต้นไป


ประกาศ
ณ วันที่ ๓ มิถุนายน พ.ศ. ๒๕๕๖
พลตำรวจตรี
ธัชชัย หงษ์ทอง
เจ้าพนักงานจราจรจังหวัดสมุทรปราการ





















ปริยานุช/ผู้จัดทำ
๑๑ กรกฎาคม
๒๕๕๖

อุษมล/ผู้ตรวจ
๑๑ กรกฎาคม
๒๕๕๖


[๑] ราชกิจจานุเบกษา
เล่ม ๑๓๐/ตอนพิเศษ ๘๑ ง/หน้า ๒๕/๔ กรกฎาคม ๒๕๕๖